sa bawat kagaslawang makapagpapadumi sa damit ay isang kurot isang galit ang katugon; kayat hindi man sila tumatawa ni naggagalak at nababasa sa kanilang mga mata ang pag aalaala sa lumang kamisola na pang araw araw at ang pag tutol sa tungkol may burda. matapos yaon ay dinadala sila sa mga bahay bahay ng mga kamag anakan upang humalik ng kamay; doon ay kailangan nila ang magsayaw, umawit at sabihin ang lahat ng ikatutuwang nalalaman, sa ibig man sa ayaw, suot hindi man ang kanilang masisikip na bihis, na kasama rin ang kurot at galit pag sumuway gumawa noong bagay na di iniuutos sa kanila. binibigyan sila ng kualta ng mga kamag anak, ngunit karaniwang hindi man nila masilip pagkatapos, sapagkat kinukuha ng kanilang mga magulang. ang tanging bagay na kanilang napapala sa mga kapistahang yaon ay ang mga bakas ng kurot na tinuran, ang mga kasikipan at madalas pay isang pagkasira ng sikmura dahil sa pagkabundat sa matamis biskotso sa bahay ng mga kamag anak.